ז'וזה אלדו

ז'וזה אלדו (בפורטוגזית: José Aldo; נולד ב-9 בספטמבר 1986) הוא לוחם MMA עבר ברזילאי ואלוף העולם לשעבר במשקל נוצה  באליפות הלחימה האולטימטיבית (UFC). אלדו היה אלוף העולם ב-WEC  במשקל נוצה וכן אלוף העולם הראשון במשקל נוצה ב-UFC.

ביוגרפיה
אלדו נולד באמזונס שבברזיל. בינקותו נפל מזרועותיה של אחותו על מנגל – תאונה שהותירה צלקת בצדו השמאלי של פניו. בילדותו שיחק פוטבול וקיווה להתמקצע בענף זה, אולם משום שמאס בבריונות שחווה ברחובות מצד בני נוער שהכו אותו, הוא החליט להשקיע את זמנו בקפוארה על מנת ללמוד דרכים להגן על עצמו. תחילה, למד אלדו קפוארה ברחובות עד שמאמן ג'ו ג'יטסו ברזילאי הבחין בו והזמין אותו להתאמן אצלו במכון, ולאחר אימון אחד, אלדו החליט לנטוש את הקפוארה ולהקדיש את זמנו ללימוד ג'ו ג'יטסו ברזילאי. בגיל 17 עבר להתגורר בריו דה ז'ניירו כדי להתמקצע ב-MMA.

בשנת 2016, יצא לאור בנטפליקס סרט על אודות חייו 'חזק יותר מהעולם' (באנגלית: Stronger Than The World).

קריירת MMA
אלדו השתתף בקרב ה-MMA הראשון שלו בגיל 17, באוגוסט 2004. בשנת 2005 נחל תבוסה ראשונה ויחידה עד שנלחם בשנת 2015 בקונור מקגרגור. ביוני 2008 נלחם לראשונה במסגרת ה-WEC, ובנובמבר 2009 זכה בתואר אליפות העולם במשקל נוצה. באותה השנה נבחר ללוחם השנה על ידי Sherdog . באוקטובר 2010, ארגון ה-WEC התמזג עם ארגון ה-UFC ואלדו קיבל את תואר האליפות הראשון למשקל נוצה בארגון. במסגרת ה-UFC, אלדו הגן על תואר האליפות שלו 7 פעמים ברציפות מנובמבר 2009 עד לדצמבר 2015. בדצמבר 2015, איבד את תואר האליפות כאשר נלחם בקונור מקגרגור והפסיד בנוקאאוט תוך 13 שניות בלבד מתחילת הקרב (שהוכתר לקרב האליפות הקצר ביותר בהיסטוריית ה-UFC). ב-9 ביולי 2016, השיג את תואר האליפות הזמני  כאשר נלחם בפרנקי אדגר  וניצח. בנובמבר 2016, הופשט מקגרגור מתואר האליפות משום שהחליט לקחת פסק זמן מהשתתפות בקרבות, ותואר האלוף הבלתי מעורער הועבר לאלדו מבלי שהשתתף בקרב. ב-3 ביוני 2017, במסגרת אירוע UFC 212 , הפסיד את תואר האליפות למקס הולוואי . ב-2 בדצמבר 2017, במסגרת אירוע UFC 218 , התמודד שוב מול מקס הולוואי בקרב על תואר האליפות, והפסיד בסיבוב השלישי בנוקאאוט טכני. ב-28 ביולי 2018, נלחם נגד ג'רמי סטפנס  וניצח בנוקאאוט טכני בסיבוב הראשון.

חיים אישיים
אלדו נשוי לויויאנה פריירה, לוחמת ג'ו ג'יטסו ברזילאי ואגרוף תאילנדי. בשנת 2012 נולדה בתם ג'ואנה.

תוצאת קרבות MMA

תאריךיריבסיבובזמןשיטהאירוערקורדתוצאה28 ביולי 2018ג'רמי סטפנס 14:19נוקאאוט טכני (אגרופים)UFC on Fox: Alvarez vs. Poirier 2 27-4-02 בדצמבר 2017מקס הולוואי 34:51נוקאאוט טכני (אגרופים)UFC 218 26-4-03 ביוני 2017מקס הולוואי34:13נוקאאוט טכני (אגרופים)UFC 212 26-3-09 ביולי 2016פרנקי אדגר 55:00החלטת שופטים (פה אחד)UFC 200 26-2-012 בדצמבר 2015קונור מקגרגור10:13נוקאאוטUFC 194 25-2-025 באוקטובר 2014צ'אד מנדס 55:00החלטת שופטים (פה אחד)UFC 179 25-1-01 בפברואר 2014ריקרדו למאס 55:00החלטת שופטים (פה אחד)UFC 169 24-1-03 באוגוסט 2013צ'אנג סאנג יאנג 42:00נוקאאוטUFC 163 23-1-02 בפברואר 2013פרנקי אדגר55:00החלטת שופטים (פה אחד)UFC 156 22-1-014 בינואר 2012צ'אד מנדס14:59נוקאאוטUFC 142 21-1-08 באוקטובר 2011קני פלוריאן 55:00החלטת שופטים (פה אחד)UFC 136 20-1-030 באפריל 2011מארק הומיניק 55:00החלטת שופטים (פה אחד)UFC 129 19-1-030 בספטמבר 2010מנבל גמבוריאן 21:32נוקאאוטWEC 51 18-1-024 באפריל 2010יוראייה פבר 55:00החלטת שופטים (פה אחד)WEC 48 17-1-018 בנובמבר 2009מייק בראון 21:20נוקאאוט טכניWEC 44 16-1-07 ביוני 2009קאב סוואנסון 10:08נוקאאוט טכניWEC 41 15-1-01 במרץ 2009כריס מיקל (Chris Mickle)11:39נוקאאוט טכניWEC 39 14-1-025 בינואר 2009רונאלדו פרז 14:15נוקאאוטWEC 38 13-1-05 בנובמבר 2008ג'ונתן ברוקינס 30:45נוקאאוט טכניWEC 36 12-1-01 ביוני 2008אלכסנדרה נוגרה 23:22נוקאאוט טכניWEC 34 11-1-027 ביולי 2007שוג'י מארויאמה (Shoji Maruyama)35:00החלטת שופטים (פה אחד)Pancrase: 2007 Neo-Blood Tournament Finals10-1-02 במאי 2007פאביו מלו 35:00החלטת שופטים (פה אחד)Top Fighting Championships 39-1-020 במאי 2006טיאגו מלר (Thiago Meller)35:00החלטת שופטים (רוב קולות)Gold Fighters Championship 18-1-026 בנובמבר 2005לוציאנו אזבדו (Luciano Azevedo)23:37כניעהJungle Fight 57-1-015 באוקטובר 2005מיקי יאנג (Micky Young)11:05נוקאאוט טכניFX3: Battle of Britain7-0-017 בספטמבר 2005פיל האריס 1נוקאאוט טכני (עצירת רופא)UK-1: Fight Night6-0-09 ביולי 2005אנדרסון סילבריו (Anderson Silverio)18:33כניעהMeca World Vale Tudo 125-0-012 במאי 2005אריטנו סילבה ברבוסה (Aritano Silva Barbosa)10:20נוקאאוטRio MMA Challenge 14-0-019 במרץ 2005לואיז דה פאולה (Luiz de Paula)11:54כניעהShooto Brazil 73-0-023 באוקטובר 2004הדסון רושה (Hudson Rocha)15:00נוקאאוט טכני (עצירת רופא)Shooto Brazil2-0-010 באוגוסט 2004מריו ביגולה (Mario Bigola)10:18נוקאאוטEcoFight 11-0-0

ראו גם
 קונור מקגרגור
 אליפות הלחימה האולטימטיבית

קישורים חיצוניים

הערות שוליים

קטגוריה:אלופי אליפות הלחימה האולטימטיבית
קטגוריה:אמני לחימה ברזילאים
קטגוריה:זוכי פרס MMA העולמי: לוחם השנה
קטגוריה:ברזילאים שנולדו ב-1986